**ס´לױפֿן, ס´יאָגן שװאַרצע װאָלקנס**

אַ װיגליד

טעקסט: ה. ד. נאָמבערג

ס´לױפֿן, ס´יאָגן שװאַרצע װאָלקנס,

ס´פֿײַפֿט און ברומט דער װינט –

פֿון סיביריען שיקט דײַן טאַטע

דיר אַ גרוס, ,מײַן קינד!

נאָר דער װינט ער ברענגט אונדז גרוסן

פֿון דעם קאַלטן לאַנד;

דאָרטן שטײט ער, אַ לאָפּאַטע

האַלט ער אין דער האַנט.

און ער גראָבט אַלץ טיפֿער, טיפֿער,

װאַרפֿט די ערד אַרױס.

זאָרג ניט קינד מײַנס - פֿאַרן שקר

גראָבע ער קבֿרים אױס.

ניט דער ערשטער, ניט דער לעצטער

פֿאַלט ער אױפֿן פֿעלד -

זאָרג ניט, קינד מײַנס, דיך געבױרן

האָט אַ גרױסער העלד.

און אַ העלד װעסטו אױסװאַקסן,

שלאָף זשע, שלאָף אַצינד;

זאַמל כּוחות פֿאַר דער צוקונפֿט,

זאַמל, אײנציק קינד!